YUASA เดี๋ยวดี เดี๋ยวร้าย
เรื่องของหุ้น YUASA ถือเป็นรูปแบบที่เบสิคมากๆ ไม่มีอะไรซับซ้อนอย่างที่คุณ “อรัญ” คิดไว้หรอก เพราะสิ่งที่อาจารย์เห็นในช่วงหลายปีที่ผ่านมา หุ้นตัวนี้ก็วูบวาบเป็นแค่บางจังหวะเท่านั้น
25 มิ.ย. 2559

สภาแมงเม่า : ดร.สมชาย
 
คุณอรัญ จากวิภาวดี กรุงเทพฯ เล่าถึงเหตุการณ์ของหุ้น YUASA หรือ บริษัท ยัวซ่าแบตเตอรี่ ประเทศไทย จำกัด (มหาชน) มีอะไรที่น่าคิดหลายอย่างด้วยกัน และหนึ่งในเรื่องที่ทำให้ผมคิดมากทุกครั้งคือ การขึ้นของหุ้นไม่มีแพทเทิร์นอะไรเลย วันไหนอยากขึ้น ก็ขึ้นแบบสุดโต่ง พอบทจะลง ก็อ่อนตัวลงมาเรื่อยๆ จึงอยากจะให้อาจารย์ช่วยฉายความจริงในส่วนนี้ให้ดูด้วยครับ
 
เรื่องของหุ้น YUASA หรือ บริษัท ยัวซ่าแบตเตอรี่ ประเทศไทย จำกัด (มหาชน) ถือเป็นรูปแบบที่เบสิคมากๆ ไม่มีอะไรซับซ้อนอย่างที่คุณ “อรัญ” คิดไว้หรอก เพราะสิ่งที่อาจารย์เห็นในช่วงหลายปีที่ผ่านมา หุ้นตัวนี้ก็วูบวาบเป็นแค่บางจังหวะเท่านั้น
ส่วนช่วงเวลาที่เหลือของหุ้นตัวนี้ หมดไปกับการแกว่งตัวอยู่ที่ฐาน 7 บาท ซึ่งเป็นเรื่องที่นักลงทุนบางรายรับรู้กันเป็นอย่างดี แต่นักลงทุนบางรายกลับไม่สนใจสิ่งที่เกิดขึ้น จึงต้องทำความเข้าใจในส่วนนี้เป็นลำดับแรก ต่อจากนั้นค่อยไปพูดถึงตัวเร่งที่ทำให้ราคาหุ้นพุ่งแรก
เมื่อนักลงทุรนพอเข้าใจถึงเหตุผลในส่วนแรก อาจารย์ขอพูดถึงตัวแปรที่ทำให้หุ้น YUASA กลับมามีชีวิตชีวากันเลยดีกว่า เพราะตัวแปรที่ว่านั้น มันเป็นเรื่องของผลประกอบการล้วนๆ และในไตรมาส 1 ปี 59 ก็ทำผลงานได้อย่างยอดเยี่ยม บวกกับพวกเจ้ามือเข้มาผสมโรงแบบสุดตัว ส่งผลให้ราคาหุ้นพุ่งกระฉูดอย่างร้อนแรงอีกครั้ง
ที่สำคัญคือ รอบนี้ดูเหมือนว่าจะเล่นกันยาวเสียด้วย จึงต้องเพิ่มความระมัดระวังในการเข้าลงทุนเป็นพิเศษ เพราะไม่รู้ว่า ผลงานในงวดถัดไปจะออกมาดีเหมือนที่คาดหวังหรือเปล่า?
 
(หน่วย : ล้านบาท)
 
วันนี้ถึงต้องตั้งสมมุติฐานกันว่า หากผลงานในช่วงที่เหลือทำได้ดีเหมือนกับในไตรมาส 1 ก็หมายความว่า ปี 59 กำไรจะพุ่งขึ้นไปถึงระดับ 90 ล้านบาท กำไรต่อหุ้นจะพุ่งขึ้นไปถึง 0.84 บาท เมื่อนำมาเทียบกับค่า P/E 20 เท่า จะได้ราคาเป้าหมายสูงถึง 16.80 บาทเลยทีเดียว
นี่คือข้อมูลของนักลงทุนประเภทโลกสวย ซึ่งเป็นตัวเร่งเร้าให้มีการเข้ามาตะลุมบอลหุ้นตัวนี้กันอีกรอบไงหล่ะครับ
ประเด็นวันนี้อยู่ที่ว่า คุณเชื่อข้อมูลดังกล่าวมากแค่ไหน?
เนื่องจากอาจารย์เคยเห็นช่วงที่พีคสุดของหุ้น และเคยเห็นช่วงที่แย่สุดของหุ้น มันก็มาในแนวนี้แหล่ะ
เพียงแต่วงจรของหุ้นไม่วิ่งยาวเหมือนกับหุ้นพื้นฐานตัวอื่นๆ ก็เท่านั้นเองเจ้าค่ะ
…
 

กราฟประกอบข่าว Aspen, ราคาปิด ณ วันที่ 24 มิ.ย.59